CELEX: 32010D0114
Language: sl
Date: 2010-02-16 00:00:00
Title: 2010/114/: Sklep Sveta z dne 16. februarja 2010 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Central Bank and Financial Services Authority of Ireland

24.2.2010   
            
            
               SL
            
            
               Uradni list Evropske unije
            
            
               L 47/16
            
         SKLEP SVETA
   z dne 16. februarja 2010
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Central Bank and Financial Services Authority of Ireland
   (2010/114/EU)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, in zlasti člena 27.1 Protokola,
   ob upoštevanju Priporočila ECB/2009/26 Evropske centralne banke z dne 14. decembra 2009 Svetu Evropske unije o zunanjih revizorjih Central Bank and Financial Services Authority of Ireland (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjih zunanjih revizorjev Central Bank and Financial Services Authority of Ireland bo potekel po reviziji za poslovno leto 2008. Zato je treba imenovati zunanje revizorje od poslovnega leta 2009 naprej.
            
         
               (3)
            
            
               Central Bank and Financial Services Authority of Ireland je za svoje zunanje revizorje za poslovna leta 2009–2011 izbrala Deloitte & Touche.
            
         
               (4)
            
            
               Svet ECB je priporočil, da se kot zunanje revizorje Central Bank and Financial Services Authority of Ireland za poslovna leta 2009 do 2011 imenuje Deloitte & Touche.
            
         
               (5)
            
            
               Primerno je upoštevati priporočilo Sveta ECB in v skladu s tem spremeniti Sklep 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(5) Sklepa 1999/70/ES se nadomesti z naslednjim:
   
      „5.   Deloitte & Touche se odobri kot zunanji revizor Central Bank and Financial Services Authority of Ireland za poslovna leta 2009 do 2011.“
   
   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.
   
      V Bruslju, 16. februarja 2010
      
         
            Za Svet
         
         
            Predsednica
         
         E. SALGADO
      
   
   
      (1)  UL C 308, 18.12.2009, str. 1.
   
      (2)  UL L 22, 29.1.1999, str. 69.